EkBass/fiwiki-20250220-pages-articles huggingface dataset:
Geoffrey Kondogbia

Geoffrey Edwin Kondogbia (s. 15. helmikuuta 1993 Nemours, Ranska) on keskiafrikkalainen jalkapalloilija, joka edustaa Ranskan Ligue 1:ssa pelaavaa Marseillea ja on pelipaikaltaan puolustava keskikenttäpelaaja. Hän on pelannut vuodesta 2018 lähtien Keski-Afrikan tasavallan maajoukkueessa. == Seurajoukkueura == Kondogbia siirtyi kesällä 2012 Sevillaan kasvattajaseurastaan Lensistä arvioilta noin 3 miljoonan euron siirtokorvauksella. Hän teki joukkueen kanssa viisivuotisen sopimuksen.Official: Sevilla sign Geoffrey Kondogbia from Lens Goal. Viitattu 28.8.2013. Sevilla turn down €9m Kondogbia bid ESPN. Viitattu 28.8.2013. Hän pelasi ensimmäisen ottelunsa Espanjan pääsarjassa Primera Divisiónissa 15. syyskuuta 2012, kun joukkue kohtasi kotikentällään hallitsevan mestarijoukkue Real Madridin.Real suffer Sevilla defeat ESPN. Viitattu 28.8.2013. Ensimmäisen maalinsa andalusialaisseurassa hän teki 28. tammikuuta 2013 pelatussa kotiottelussa Granadaa vastaan.Sevilla see off struggling opponents ESPN. Viitattu 28.8.2013. 27\. elokuuta 2013 ilmoitettiin Kondogbian siirtyvän 20 miljoonan euron siirtokorvauksella Monacoon.Es oficial: Kondogbia al Mónaco Marca. Viitattu 28.8.2013. 22\. kesäkuuta 2015 Kondogbia siirtyi viisivuotisella sopimuksella italialaisseura Internazionaleen ja hänestä maksettiin 35 miljoonan euron siirtokorvaus.Internazionale sign Geoffrey Kondogbia from Monaco on five-year deal The Guardian. Viitattu 22.6.2015. Kahden Interissä pelatun kauden jälkeen Kondogbia siirtyi kaudeksi 2017–2018 espanjalaisseura Valenciaan vuoden mittaisella lainasopimuksella, johon sisältyi myös 25 miljoonan euron osto-optio. Valencia käytti keväällä 2018 sopimukseen kuuluneen osto-option ja Kondogbia siirtyi seuraan pysyvästi. Keväällä 2019 Kondogbia voitti Valenciassa Espanjan cupin. Marraskuussa 2020 Kondogbia siirtyi Valenciasta Atlético Madridiin nelivuotisella sopimuksella. Kondogbia pelasi debyyttikaudellaan Atléticossa 25 pääsarjaottelua ja voitti Espanjan mestaruuden. Kesällä 2023 Kondogbia siirtyi Atléticosta ranskalaisseura Marseilleen kolmivuotisella sopimuksella. Siirtosummaksi uutisoitiin kahdeksan miljoonaa euroa. == Maajoukkueura == Ranskan eri juniorimaajoukkueita edustanut Kondogbia debytoi Ranskan A-maajoukkueessa 14. elokuuta 2013 ystävyysottelussa Belgiaa vastaan. Hän pelasi vuosina 2013–2014 Ranskan maajoukkueessa yhteensä viisi maaottelua, joista kaikki ystävyysotteluita. Elokuussa 2018 Kondogbia sai FIFA:lta luvan edustaa Ranskan sijaan maajoukkuetasolla vanhempiensa kotimaata Keski-Afrikan tasavaltaa. Kondogbia pelasi Keski-Afrikan tasavallan maajoukkueessa ensimmäistä kertaa 12. lokakuuta 2018 AM-karsintaottelussa Norsunluurannikkoa vastaan. Ensimmäisen maaottelumaalinsa hän teki 18. marraskuuta 2018 Ruandaa vastaan. == Lähteet == == Aiheesta muualla == * Geoffrey Kondogbian tilastot Ranskan jalkapalloliiton sivustolla Luokka:Keskiafrikkalaiset jalkapalloilijat Luokka:Ranskalaiset jalkapalloilijat Luokka:Vuonna 1993 syntyneet Luokka:Elävät henkilöt
Rogge

Rogge on muun muassa seuraavien henkilöiden sukunimi: * Bernhard Rogge (1899–1982), saksalainen amiraali * Jacques Rogge (1942–2021), belgialainen kirurgi ja Kansainvälisen olympiakomitean puheenjohtaja * (Friedrich) Rudolf Klein-Rogge (1885–1955), saksalainen näyttelijä ja käsikirjoittaja.
Katkera kuu (albumi)

__NOTOC__ Katkera kuu on Neljä Ruusua -yhtyeen 13. studioalbumi, joka julkaistiin 31. elokuuta 2012. Levy on Neljän Ruusun ensimmäinen yhtyeen jäätyä määräämättömän pituiselle tauolle vuonna 2007. Se on myös yhtyeen ensimmäinen albumi Ratas Music Groupilla. Levyn on tuottanut Rake Eskolin.Katkera kuu -albumin kansilehtinen. Katkera kuu nousi julkaisuviikollaan Suomen virallisen albumilistan neljännelle sijalle. Yhteensä listaviikkoja albumille kertyi kuusi. Ennen albumin julkaisua yhtye järjesti akustisen levynjulkaisukonsertin noin 60 ihmiselle Helsingin olympiastadionilla. ”Seitsemän päivää selvinpäin” julkaistiin albumin ensimmäisenä singlenä, ja se nousi radiosoittolistan sijalle 16. Kappaleeseen tehtiin myös Ilosaarirockissa kuvattu musiikkivideo. Levyn nimikkokappale nousi radiolistan viidennelle sijalle, ja Herra Ylppö ohjasi siihen musiikkivideon. ”Nuori ikäisekseen” nousi radiolistan sijalle 31, ja kappaleesta julkaistiin myös Jaakko ”JS16” Salovaaran tuottama remix-versio. Tommi Tikka ohjasi kappaleen musiikkivideon. ”Toiset saa” julkaistiin neljäntenä singlenä, ja kappaleella vierailee Haloo Helsinki! -yhtyeen Elli Haloo. == Kappaleet == Kaikki san. Ilkka Alanko, säv. Kode Koistinen sekä sov. Neljä Ruusua ja Rauli Eskolin, ellei muuta mainittu. == Arvostelut == AudioVideon Riku Hakala kehui Katkeran kuun kuulostavan ”helpolta ja luontevalta” ja yhtyeen säteilevän ”positiivista ja rehellisen aitoa suomalaisen keski-ikäisen miehen itsevarmuutta ja elämänkokemuksen tuomaa rentoutta”. Keskisuomalaisen Juhana Unkuri kehui albumia yleisilmeeltään ”raikkaaksi ja viihdyttäväksi” sekä ”jonkin verran kitaravetoisemmaksi” ja ”tempoltaan nopeammaksi” kuin yhtyeen aiemmat albumit. Hän kuitenkin totesi, ettei yhtye ”ole tauon jälkeen varsinaisesti uusiutunut”, mutta ”biisimateriaalissa on runsaasti tarttuvuutta”. Soundin Sauli Vouti kehui tauon tehneen yhtyeelle hyvää, sillä ”musiikissa on uutta intohimoa ja yritystä”. Hän myös totesi, ettei Neljä Ruusua ”yritä tehdä mitään ihmeellistä tai uusiutua keinotekoisesti, vaan pyrkii nojaamaan tarttuviin sävellyksiin vanhaan tuttuun tyyliinsä.” == Tekijät == Neljä Ruusua * Ilkka Alanko – laulu * Kode Koistinen – kitara * Lade Laakkonen – basso * Kämy Kämäräinen – rummut Muut esiintyjät * Elli Haloo – rap-osuudet (6) Tuotanto * Rauli Eskolin – tuotanto, äänitys, miksaus, koskettimet * Pauli Saastamoinen – masterointi * Rami Mursula – kannen ulkoasu * Marek Sabogal – valokuvat * Gabi Hakanen – vastaava tuottaja == Lähteet == Luokka:Neljän Ruusun albumit Luokka:Vuoden 2012 albumit Luokka:Suomalaiset rockalbumit Luokka:Rauli Eskolinin tuottamat albumit
Savannihiirihaukka

Savannihiirihaukka, aikaisemmalta nimeltään punapyrstöhiirihaukka (Buteo auguralis) on hiirihaukkojen sukuun kuuluva lintu. Sitä tavataan keskisen ja läntisen Afrikan alueella Angolassa, Beninissä, Burkina Fasossa, Kamerunissa, Keski-Afrikan tasavallassa, Tšadissa, Kongossa, Kongon demokraattisessa tasavallassa, Norsunluurannikolla, Päiväntasaajan Guineassa, Etiopiassa, Gabonissa, Ghanassa, Guineassa, Liberiassa, Malissa, Mauritaniassa, Nigerissä, Nigeriassa, Senegalissa, Sierra Leonessa, Sudanissa, Togossa ja Ugandassa. Sen populaation arvioidaan olevan kasvamassa. Sen elinpiiriä ovat subtrooppiset ja trooppiset alavat metsät ja kuivat savannit.Birdlife.org 13.8.2012 == Lähteet == Luokka:Hiirihaukat
Tribhuvanin kansainvälinen lentoasema

Tribhuvanin kansainvälinen lentoasema (; ) on Nepalin keskeisin kansainvälinen lentoasema. Se sijaitsee maan pääkaupungissa Kathmandussa, noin kuusi kilometriä kaupungin keskustasta itään. Lentoasemalla on kaksi terminaalia, joista toinen on kotimaan- ja toinen ulkomaanlennoille. Lentoasemalla on yksi, noin kolme kilometriä pitkä kiitotie. Lentoasema on nimetty maan entisen kuninkaan, Tribhuvanin mukaan. ==Lähteet== == Aiheesta muualla == * Tribhuvan International Airport, viralliset sivut Luokka:Nepalin lentoasemat Luokka:Kathmandu
UGA

UGA tarkoittaa seuraavia asioita: * Uganda ; * Université Grenoble-Alpes.
Rantatennis

Rantatennis eli beach tennis on tenniksen muunnos, jota pelataan kaksihenkisin joukkuein hiekka-alustalla. Peliä pelataan rantalentopallokentillä, madalletuilla verkoilla. Mailat ovat erityisesti rantatennikseen suunniteltuja ja pallot ovat hieman tennispalloja pehmeämpiä. Pistelasku toimii lähes samaan tapaan kuin tenniksessä. International Tennis Federation aloitti rantatenniskiertueen vuonna 2008. Ensimmäiset MM-kilpailut järjestettiin seuraavana vuonna. == Lähteet == == Aiheesta muualla == *International Tennis Federation *Beach Tennis Finland ry Luokka:Tennis
Kierreportaat (täsmennyssivu)

Kierreportaat viittaa muun muassa seuraaviin: *kierreportaat, porrasmalli *Kierreportaat (), Robert Siodmakin ohjaama elokuva vuodelta 1945 *Kierreportaat – 13 askelta kuolemaan (), Peter Collinsonin ohjaama elokuva vuodelta 1975 ==Katso myös== *The Spiral Staircase
The Spiral Staircase

The Spiral Staircase viittaa muun muassa seuraaviin *Kierreportaat (), Robert Siodmakin ohjaama elokuva vuodelta 1945 *Kierreportaat – 13 askelta kuolemaan (), Peter Collinsonin ohjaama elokuva vuodelta 1975 * The Staircase, televisioelokuva vuodelta 1998 Loretton kappelin kierreportaista * The Spiral Staircase, James Headin ohjaama televisioelokuva vuodelta 2000, Siodmakin elokuvan uusintaversio * Spiral Staircase, Ralph McTellin albumi vuodelta 1969 * Spiral Staircase – Classic Songs, Ralph McTellin albumi vuodelta 1997 * "Spiral Staircase", Kings of Leonin kappale vuoden 2003 albumilta Youth and Young Manhood * The Spiral Staircase, Karen Armstrongin kirja vuodelta 2004 * Spiral Starecase, yhdysvaltalainen yhtye * "Spiral Staircase", Patricia Taxxonin vuoden 2020 kappale
Stiller

Stiller viittaa muun muassa seuraaviin: ==Sukunimi== *Abraham Stiller (1885–1972), suomalainen liikemies *Ben Stiller (s. 1965), yhdysvaltalainen koomikko, näyttelijä ja elokuvaohjaaja *Jerry Stiller (1927–2020), yhdysvaltalainen koomikko ja näyttelijä *Mauritz Stiller (1883–1928), suomalaistaustainen ruotsalainen elokuvaohjaaja *Ruben Stiller (s. 1961), suomalainen juontaja ja toimittaja ==Televisio-ohjelma== *Stiller, Ruben Stillerin juontama televisio-ohjelma
Anamilaiset

Anamilaiset (Anamim) ovat muinainen kansa tai heimo, joka Raamatun mukaan polveutuu Nooan pojanpojasta Misraimista. Nimi Anamim on heprealainen monikkomuoto, joka esiintyy sellaisenaan myös englanninkielisessä Raamatussa. Koska egyptiläisten on yleisesti arvioitu olevan Misraimin jälkeläisiä, niin myös anamilaisten asuinpaikan arvellaan olleen Egypti.http://www.ancient- hebrew.org/emagazine/011.html Assyrian kuninkaan Sargon II:n ajalta (700-luvulta eaa.) peräisin olevassa nuolenpäätekstissä arvioidaan viitattavan Anamimin jälkeläisiin nimellä ”Anami”Keith Hunt-Migration of the Nations #1 - Page One . ==Lähteet== Luokka:Raamatun kansat
Sukkulamerietana

Sukkulamerietana (Limapontia depressa) on pieni, merivedessä elävä kuoreton kotilolaji. Se kuuluu pussikielikotiloiden lahkoon ja on yksi kolmesta Suomessa esiintyvästä merietanalajista. == Koko ja ulkonäkö == Pieni, korkeintaan 8 mm:n pituiseksi kasvava sileäpintainen nilviäinen. Yksilöt ovat tavallisesti alle 4 mm:n pituisia. Ruumis on enimmäkseen ruskea tai mustanruskea, mutta pään sivuilla ja joskus selkäpuolella on vaaleat laikut. Silmät erottuvat pään sivuilla ja niiden välissä on kaksi harjannemaista uloketta. Peräaukko on eläimen selkäpuolella takaosassa.Sukkulamerietana – Limapontia depressa laji.fi - Suomen Lajitietokeskus (2023)Kirsi Hutri & Tiina Mattila: Kotilo- ja simpukkaharrastajan opas. Tammi 1991 ISBN 951-30-9696-3 s. 114–115 == Levinneisyys == Sukkulamerietanaa tavataan Pohjois-Atlantin Euroopan-puoleisella rannikolla ja Itämeressä sen sisäosiin asti. Suomessa lajia tavataan Merenkurkusta Haminaan.Laji.fi: Sukkulamerietanan havaintokartta (2023) == Elinympäristö ja elintavat == Sukkulamerietana elää matalan rantaveden sekä vuorovesilammikoiden runsaissa leväkasvustoissa ja käyttää ravinnokseen rihmamaisia viherleviä. Laji on muiden nilviäisten tapaan hermafrodiitti ja eläin munii leväkasvustoihin satoja munia sisältäviä pyöreitä tai pitkänomaisia munarykelmiä. Yksilön elinaika on noin vuosi.J. D. Fish & S. Fish: "A Student's Guide to the Seashore". Cambridge University Press 2011. ISBN 978-0521720595 s. 241 == Lähteet == == Aiheesta muualla == * Smith, I. F. (2021) Limapontia depressa Alder & Hancock, 1862. Identification and Biology. Luokka:Kotilot
Adelaide-luokka

Adelaide-luokka on Australian laivaston kuuden aluksen muodostama ohjusfregattiluokka, jonka alukset valmistettiin Yhdysvalloissa ja Australiassa. Luokka pohjautuu Yhdysvaltain laivaston Oliver Hazard Perry -luokkaan, mutta sitä muokattiin Australian esittämien vaatimusten mukaiseksi. Neljä ensimmäistä valmistettiin Yhdysvalloissa ja loput kaksi Australiassa. Luokan ensimmäinen alus otettiin palvelukseen marraskuussa 1980, ja aluksista on edelleen vuonna 2017 palveluksessa kolme. Palveluksesta poistetuista kaksi on upotettu sukelluskohteiksi. Ne poistettiin palveluksesta, jotta saavutettaisiin miljardin Australian dollarin säästö palvelukseen jäävien alusten modernisoimiseksi. Loput neljä korvataan vuodesta 2013 alkaen Hobart- luokan ilmatorjuntahävittäjillä. == Alukset == Adelaide-luokan fregatitGardiner 1995, s. 18. Nimi Telakka Kölinlasku Vesille Valmis Kohtalo HMAS Adelaide Todd Pacific Shipyards, Seattle, Washington 29. heinäkuuta 1977 21. kesäkuuta 1978 15. marraskuuta 1980 palveluksesta 19. tammikuuta 2008 upotettu sukelluskohteeksi HMAS Canberra Todd Pacific Shipyards, Seattle, Washington 1. maaliskuuta 1978 1. joulukuuta 1978 21. maaliskuuta 1981 palveluksesta 12. marraskuuta 2005 upotettu sukelluskohteeksi HMAS Sydney Todd Pacific Shipyards, Seattle, Washington 16. tammikuuta 1980 26. syyskuuta 1980 29. tammikuuta 1983 palveluksesta 7. marraskuuta 2015 HMAS Darwin Todd Pacific Shipyards, Seattle, Washington 3. heinäkuuta 1981 26. maaliskuuta 1982 21. heinäkuuta 1984 palveluksessa HMAS Melbourne Australian Marine Engineering Consolidated 12. heinäkuuta 1985 5. toukokuuta 1989 15. helmikuuta 1992 palveluksessa HMAS Newcastle Australian Marine Engineering Consolidated 21. heinäkuuta 1989 21. helmikuuta 1992 11. joulukuuta 1993 palveluksessa == Lähteet == * === Viitteet === ==Aiheesta muualla== *
Smoljanin alue

Smoljanin alue () on Bulgarian alue maan etelärajalla. Alueen luontoa hallitsee Rodopivuoret. Valtaosa alueen väestöstä on muslimeja. Smoljanin alue on jaettu kymmeneen kuntaan. ==Kunnat== *Banite *Borino *Devin *Dospat *Madan *Nedelino *Rudozem *Smoljan *Tšepelare *Zlatograd ==Lähteet== == Aiheesta muualla == *
Odert Lackschéwitz

Odert Harald Lackschéwitz (13. lokakuuta 1930 Liepāja, Latvia – 11. kesäkuuta 2009 Helsinki) oli latvialaissyntyinen valokuvaaja, joka erikoistui Suomessa 1970–1990-luvuilla näyttävien diaohjelmien eli multivisioiden tuotantoon. Maatalouskorkeakoulua Saksassa käynyt Lackschéwitz tuli Suomeen työharjoitteluun Hankkijan koetilalle Tuusulan Hyrylään 1952. Hän löysi Suomesta vaimon ja he asuivat Riihimäellä 1954–1963. Hän toimi aluksi Tilauskuva Oy:n laboratoriopäällikkönä ja valokuvaajana, sitten 1956–1962 Filmiyhtymä Oy:n kuvaajana ja laboratorion johtajana. Vapaa-aikanaan Lackschéwitz kuvasi kotikaupunkiaan lähes päivittäin, ja Riihimäen kaupunginmuseon kokoelmiin on kertynyt noin 700 Lackschéwitzin valokuvaa. Vuonna 1962 Lackschéwitz perusti oman yrityksen, Codia Oy:n, joka kilpaili aluksi Filmiyhtymän kanssa koulujen opetusdiasarjojen ja -rainojen tuottajana, filmimateriaalien kehityspalveluissa ja diakuvien suurentajana. Isoimmillaan Codia Oy työllisti 30 henkilöä ja valmisti puolitoista miljoonaa diakuvaa vuodessa. 1970-luvun alussa Codia erikoistui multivisio-ohjelmien tuotantoon ensimmäisten joukossa Suomessa. Vuonna 1982 yrityksen nimeksi tuli Multivisiostudio Odert Lackschéwitz Oy. Multivisioaikakauden eräs huipentuma suomalaisittain oli Lackschéwitzin 120 diaprojektorilla toteuttama Suomi–Finlandia-multivisio Sevillan maailmannäyttelyyn 1992. Lackschéwitzin kuvia on nähty Suomen Kameraseurojen Liiton näyttelyissä vuodesta 1956 alkaen. Jo vuonna 1958 hänet palkittiin harrastajavalokuvaajien kansainvälisellä AFIAP-arvonimellä. Hän piti yksityisnäyttelyitä kuten Pienet Hetket Helsingissä –multivisio Tukholmassa 1971 ja Kotimaa tää Pohjoinen Helsingin tuomiokirkon kryptassa 1986. Kesällä 1996 Lackschéwitz oli mukana Oriveden Purnun näyttelyssä, ja vuonna 2008 Riihimäen kaupunginmuseo kokosi näyttelyn yli sadasta hänen 1950-luvun lopun ja 1960-luvun alun kuvistaan eri puolilta kaupunkia. Photorent-yhtiönsä kustantamana Lackschéwitz julkaisi 1990-luvulla kaksi valokuvakirjaa Suomesta. ==Kuvateoksia== * Odert Lackschéwitz (valokuvat) ja Lassi Nummi (teksti): Natura Finlandiae. Luoma: Oy Photorent Ltd, 1992. * Odert Lackschéwitz (valokuvat) ja Jukka Pellinen (teksti): Figura Finlandiae. Espoo: Oy Photorent Ltd, 1995. ==Lähteet== Luokka:Suomalaiset valokuvaajat Luokka:Vuonna 1930 syntyneet Luokka:Vuonna 2009 kuolleet
Anzac-luokka (fregatti)

Anzac-luokka eli MEKO 200 ANZ on kymmenen ohjusfregatin muodostama alusluokka, jonka aluksista kahdeksan on Australian laivastossa ja loput kaksi Uuden- Seelannin laivastossa. 1980-luvulla Australian laivasto aloitti suunnittelun River-luokan hävittäjien korvaamiseksi partiofregateilla, jolloin esitettiin mahdollisuus muokata olemassa olevasta mallista laivaston tarpeita vastaava alus. Samoihin aikoihin Uuden-Seelannin laivasto etsi korvaajaa Leander-luokan fregateilleen. == Alukset == Alusten yksiakselinen propulsiojärjestelmä poikkeaa muista MEKO 200 tyypin aluksista.Gardiner, Robert s. 19 Anzac-luokan fregatit Nimi Telakka Kölinlasku Vesille Valmis Kohtalo HMAS Anzac Tenix Defence Systems 5. marraskuuta 1993 16. syyskuuta 1994 13. toukokuuta 1996 HMAS Arunta Tenix Defence Systems 22. heinäkuuta 1995 28. kesäkuuta 1996 12. joulukuuta 1998 HMAS Warramunga Tenix Defence Systems 26. heinäkuuta 1997 23. toukokuuta 1998 31. maaliskuuta 2001 HMAS Stuart Tenix Defence Systems 25. heinäkuuta 1998 17. huhtikuuta 1999 17. elokuuta 2002 HMAS Parramatta Tenix Defence Systems 24. huhtikuuta 1999 17. kesäkuuta 2000 4. lokakuuta 2003 HMAS Ballarat Tenix Defence Systems 4. elokuuta 2000 25. toukokuuta 2002 26. kesäkuuta 2004 HMAS Toowoomba Tenix Defence Systems 26. heinäkuuta 2002 16. toukokuuta 2003 8. lokakuuta 2005 HMAS Perth Tenix Defence Systems 24. heinäkuuta 2003 20. maaliskuuta 2004 26. elokuuta 2006 HMNZS Te Kaha Tenix Defence Systems 19. syyskuuta 1994 22. heinäkuuta 1995 22. heinäkuuta 1997 HMNZS Te Mana Tenix Defence Systems 18. toukokuuta 1996 10. toukokuuta 1997 10. joulukuuta 1999 == Lähteet == * === Viitteet === *
Joseph-Eugène Limoges

Joseph-Eugène Limoges (15. marraskuuta 1879 – 1. maaliskuuta 1965) oli kanadalainen roomalaiskatolinen arkkipiispa. Hänet vihittiin papiksi 20. joulukuuta 1902 ja nimitettiin Mont-Laurierin hiippakunnan johtoon 11. syyskuuta 1922. Piispaksi vihkiminen seurasi 30. marraskuuta. Pääkonsekraattorina toimi Joseph-Médard Émard.Catholic-Hierarchy.org: Archbishop Joseph-Eugène Limoges Vuonna 1957 Limoges sai arkkipiispan henkilökohtaisen arvonimen. Hän johti hiippakuntaansa, kunnes kuoli 85-vuotiaana virassa. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1879 syntyneet Luokka:Vuonna 1965 kuolleet
Vantaan kaupungintalo

Vantaan kaupungintalo on Vantaan Tikkurilassa sijaitseva rakennus, joka valmistui vuonna 1956 silloisen Helsingin maalaiskunnan kunnantaloksi. Rakennuksen suunnittelivat arkkitehdit Eija ja Olli Saijonmaa.Leena Härkönen: Vantaa sai helmensä takaisin, Helsingin Sanomat s. A 9 13.8.2012 Kaupungintalo sijaitsee keskeisellä paikalla Asematiellä Tikkurilan rautatieaseman läheisyydessä. Rakennus on suojeltu asemakaavalla ja kuuluu Vantaan kulttuurihistoriallisesti tärkeiden rakennusten joukkoon. == Historia == Kaupungintalo valmistui loppuvuodesta 1956. Ensimmäisen istuntonsa kunnanvaltuusto järjesti vastavalmistuneessa kaupungintalossa 18. joulukuuta 1956. Kirjastosiipi valmistui kaksi vuotta myöhemmin. === Peruskorjaus vuosina 2011–2012 === Kaupungintalon laaja peruskorjaus käynnistyi vuonna 2011. Yli viisikymmenvuotisen historiansa aikana rakennusta ei oltu liiemmin korjattu. Remontin yhteydessä rakennuksen 600 neliömetrin suuruiseen lisätilaan valmistui uusi valtuustosali. Entinen valtuustosali muutettiin kaupunginhallituksen kokoussaliksi. Peruskorjaus valmistui kesällä 2012 ja urakan hinnaksi tuli 15 miljoonaa euroa. Kallein osuus oli perustusten valaminen uudelleen: savipohjaan puupaalutettu rakennus sai remontin yhteydessä betoniset suihkupaalut. Kaupungintalon vieressä oleva kirjastosiipi eli entinen Vantaan pääkirjasto muutettiin samassa yhteydessä kaupungin vastaanottotiloiksi, joissa voi järjestää konsertteja ja näyttelyjä. Taidenäyttelytila tunnetaan nimellä Galleria K. Vuonna 2019 uusittiin kaupungintalon pääsisäänkäynnin aulan ja kirjaamon lattiat noin viisi viikkoa kestäneessä remontissa. === Maiseman muutos === Kaupungintalon viereen valmistui marraskuussa 2012 maanalainen Tikkuparkki-pysäköintitalo. Sen kattaa marraskuussa 2014 valmistunut Tikkurilantori. Kaupungintalon sisäänkäynnin yhteyteen torin viereen valmistui elokuussa 2016 Vesipeili-taideteos. Seuraavana vuonna kaupungintalon ja Tikkurilan kirjaston väliin valmistui monitoimipuisto eli Kirjastopuisto leikki- ja skeittipaikkoineen vuonna 2017. Tiedosto:City Hall in Tikkurila, Vantaa, Finland in 1965.jpg|Kaupungintalo vuonna 1965. Asematieltä haarautui Vehkatie-katuyhteys oikealle kohti Tikkurilan kirjastoa. Tiedosto:Tikkurilantori.jpg|Tikkurilantori valmistui Vehkatien paikalle kaupungintalon viereen loppuvuodesta 2014. Tiedosto:Asematie ja kaupungintalon allas.jpg|Vuonna 2016 valmistunut vesiallas kaupungintalon edessä. Asematien toisella puolen 1980-luvulla valmistunut kauppakeskus Tikkuri. ==Lähteet== ==Aiheesta muualla== Kaupungintalo Luokka:Suomen kaupungintalot‎ Luokka:Tikkurila
François Colímon

François Colímon (10. heinäkuuta 1934 – 4. marraskuuta 2022) oli haitilainen roomalaiskatolinen piispa. Hänet vihittiin Montfort-lähetyssaarnaajien papiksi 11. helmikuuta 1962 ja nimitettiin Port-de-Paix'n hiippakunnan koadjuuttoripiispaksi 18. syyskuuta 1978. Piispaksi vihkiminen seurasi 8. joulukuuta. Pääkonsekraattorina toimi Luigi Conti, jota avustivat François- Wolff Ligondé, François Gayot, Jean-Jacques Claudius Angénor, Emmanuel Constant ja Joseph Willy Romélus.Catholic-Hierarchy.org: Bishop François Colímon, S.M.M. Colímonista tuli 22. helmikuuta 1982 Port-de-Paix'n piispa, jona hän toimi, kunnes erosi tehtävistään hiippakuntansa johdossa 1. maaliskuuta 2008. == Lähteet == Luokka:Haitilaiset papit Luokka:Katoliset piispat Luokka:Vuonna 1934 syntyneet Luokka:Vuonna 2022 kuolleet
Suorasuusulkukotilo

Suorasuusulkukotilo (Cochlodina orthostoma) on Suomessa erittäin harvinainen ja uhanalainen kotilolaji. Suomen lajiston uhanalaisarvioinnissa vuodelta 2010 se on luokiteltu vaarantuneeksi (VU)Ilmari Valovirta, Ulla-Maija Liukko & Hannu Ormio 2010. Nilviäiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 391–354 ja on erityisesti suojeltavahttp://www.ymparisto.fi/default.asp?contentid=350971&lan;=fi&clan;=fi. == Koko ja ulkonäkö == Vaaleanruskea kotilolaji, jonka pitkänomaisen ja kierteisen kuoren pinnassa on hyvin erottuvia säännöllisiä uurteita. Suuaukon yläpuolelta kuori on vaaleampi ja suuaukon toinen reuna on lähes suora. Suuaukon sisäpuolella kuoressa oleva uloke, niin kutsuttu alalamelli on lajilla huomattavan voimakas. Kuoren pituus on 12-13 mm ja leveys noin 4 mm.Kirsi Hutri & Tiina Mattila: Kotilo ja simpukkaharrastajan opas. Tammi 1991 ISBN 951-30-9696-3 s. 82-83http://www.molluscs.at/gastropoda/terrestrial.html?/gastropoda/terrestrial/clausiliidae2.html Samankaltainen laji on esimerkiksi sileäsulkukotilo (Cochlodina laminata). == Levinneisyys == Lajia tavataan Itä- ja Keski-Euroopassa, mutta se on sielläkin paikoittainen ja etäisyydet eri esiintymien välillä ovat pitkiä.http://www.animalbase.uni- goettingen.de/zooweb/servlet/AnimalBase/home/species?id=182 Suomessa lajin tiedetään elävän ainoastaan Karjalohjalla, Karkalin luonnonpuistossa ja Kalkkimäen alueellahttp://www.ymparisto.fi/default.asp?contentid=249276&lan;=FIIrene Routio (2007) "Suorasuusulkukotilo (Cochlodina orthostoma) Suomessa". Luonnon Tutkija 1/2007 s. 16-19 sekä Kiskossa Korkeaniemenkallionhttp://www.ymparisto.fi/default.asp?contentid=252044&lan;=FI ja Malmbergin luonnonsuojelualueilla. Kaksi kotilon kuorta on löydetty myös Pohjasta Långbrobergetin alueelta, mutta laji tuskin elää siellä enää. == Elinympäristö ja elintavat == Suorasuusulkukotilo on hyvin vaatelias elinpaikkansa suhteen. Suomessa esiintymispaikat ovat reheviä jalopuulehtoja, joissa kasvaa pähkinäpensasta sekä iäkkäitä haapoja. Maaperä on kalkkipitoista ja lähistöllä on yleensä puro. Kotilot viihtyvät etenkin sammalia ja leviä kasvavilla lehtipuiden rungoilla. Keski-Euroopassa laji elää kosteissa ja varjoisissa lehtimetsissä, joissa se oleskelee yleensä puiden rungoilla. Munat kuoriutuvat jo emon ruumiin sisällä ja poikaset syntyvät valmiina. Koska esiintymät ovat pirstaleisia, lajin säilymistä uhkaavat niissä tapahtuvat muutokset puulajistossa ja puiden ikärakenteessa. == Lähteet == == Aiheesta muualla == * kuva kuoresta Luokka:Maakeuhkokotilot
François Gayot

François Gayot (17. heinäkuuta 1927 – 16. joulukuuta 2010) oli haitilainen roomalaiskatolinen arkkipiispa. Hänet vihittiin Montfort-lähetyssaarnaajien papiksi 7. helmikuuta 1954 ja nimitettiin Cap-Haïtienin hiippakunnan johtoon 22. marraskuuta 1974. Piispaksi konsekroinnin suoritti 2. helmikuuta 1975 Luigi Barbarito, jota avustivat François-Wolff Ligondé ja Rémy Augustin.Catholic-Hierarchy.org: Archbishop François Gayot, S.M.M. 7\. huhtikuuta 1988 Cap-Haïtien korotettiin arkkihiippakunnaksi ja Gayot sai nimityksen sen arkkipiispaksi. Hänet asetettiin tähän virkaan 24. heinäkuuta. Hän jäi eläkkeelle 5. marraskuuta 2003. == Lähteet == Luokka:Haitilaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2010 kuolleet
Pierre-Antoine Paulo

Pierre-Antoine Paulo OMI (23. maaliskuuta 1944 – 4. helmikuuta 2021) oli haitilainen roomalaiskatolinen piispa. Hän sai pappisvihkimyksensä 20. joulukuuta 1969. Hänet nimitettiin Port-de-Paix'n hiippakunnan koadjuuttoripiispaksi 7. heinäkuuta 2001, ja piispaksi vihkiminen seurasi 14. lokakuuta. Pääkonsekraattorina toimi François Gayot, jota avustivat Hubert Constant ja François Colímon. Paulosta tuli 1. maaliskuuta 2008 Port-de-Paix'n piispa. == Lähteet == Luokka:Haitilaiset papit Luokka:Katoliset piispat Luokka:Vuonna 1944 syntyneet Luokka:Vuonna 2021 kuolleet
Albert François Cousineau

Albert François Cousineau CSC (4. tammikuuta 1895 – 14. elokuuta 1974) oli kanadalaissyntyinen, Haitissa toiminut roomalaiskatolinen arkkipiispa. Hänet vihittiin papiksi 25. toukokuuta 1918 ja nimitettiin Cap-Haïtienin hiippakunnan koadjuuttoripiispaksi sekä Vartanan titulaaripiispaksi 10. tammikuuta 1951. Piispaksi konsekroinnin suoritti 16. maaliskuuta Ildebrando Antoniutti, jota avustivat Norbert Robichaud ja Joseph-Eugène Limoges.Catholic-Hierarchy.org: Archbishop Albert François Cousineau, C.S.C. Cousineausta tuli 29. kesäkuuta 1953 Cap-Haïtienin piispa, ja 2. huhtikuuta 1968 hänelle myönnettiin arkkipiispan henkilökohtainen arvonimi. Hän osallistui Vatikaanin toiseen kirkolliskokoukseen ja kuoli 79-vuotiaana virassa. == Lähteet == Luokka:Kanadalaiset papit Luokka:Haitilaiset papit Luokka:Katoliset arkkipiispat Luokka:Vuonna 1895 syntyneet Luokka:Vuonna 1974 kuolleet
Rémy Augustin

Rémy Augustin (30. syyskuuta 1910 Pétionville – 29. maaliskuuta 1983) oli haitilainen roomalaiskatolinen piispa. Hänet vihittiin Montfort- lähetyssaarnaajien papiksi 11. kesäkuuta 1933 ja nimitettiin Port-au-Princen arkkihiippakunnan vihkipiispaksi sekä Turuzin titulaaripiispaksi 8. huhtikuuta 1953. Piispaksi vihkiminen seurasi 31. toukokuuta. Pääkonsekraattorina toimi Francesco Lardone, jota avustivat Joseph-Marie Le Gouaze ja Albert-Marie Guiot.Catholic-Hierarchy.org: Bishop Rémy Augustin, S.M.M. Augustin sai 20. elokuuta 1966 nimityksen Port-de-Paix'n koadjuuttoripiispaksi, ja 18. syyskuuta 1978 hänet nimitettiin sen piispaksi, jona hän toimi, kunnes erosi tehtävistään hiippakunnan johdossa 22. helmikuuta 1982. Hän osallistui Vatikaanin toiseen kirkolliskokoukseen. == Lähteet == Luokka:Haitilaiset papit Luokka:Katoliset piispat Luokka:Vuonna 1910 syntyneet Luokka:Vuonna 1983 kuolleet
Mankilankosken harkkohytti

Mankilankosken harkkohytti sijaitsi Kaustisella Perhonjoen varrella ja se oli toiminnassa noin vuosina 1868–1879. Hytin omistivat kaustislaiset maanviljelijät Jonas, Jouho ja Kustoo Rauma sekä kunnankirjuri J. Kettu. Raudan valmistuksen raaka-aineena käytettiin lähiseuduilta kerättyä suo- ja järvimalmia. Harkkohytti sijaitsi todennäköisesti Mankilankosken rannalle 1864 perustetun sahan ja myllyn yläpuolella samalla puolen koskea. Ruukin laitteisiin kuului 2,4 metriä korkean harmaakivisen harkkohytin lisäksi kolmipalkeinen puhalluslaite, kankivasara ja sulatusahjo. Harkkohytti oli toiminnassa vain ajoittain vesivoiman ja raudan puutteen takia. Harkkohytin rakennukset purettiin 1880-luvulla eikä niistä ole säilynyt jäänteitä nykypäiviin. == Lähteet == * Museovirasto kulttuuriympäristö rekisteriportaali : Mankilankosken harkkohytti Luokka:Suomen ruukit Luokka:Kaustisen rakennukset ja rakennelmat Luokka:Suomen entiset rakennukset ja rakennelmat
Sähköstaattinen kaiutin

Sähköstaattisessa kaiuttimessa on kahden metallihilan väliin pingotettu ohut, johtavalla materiaalilla pinnoitettu kalvo. Facta 2001 Metallihilojen ja kalvon välillä vallitsee voimakas staattinen sähkökenttä. Toistettava signaali tuodaan muuntajan kautta hilojen välille, mikä tuottaa kalvon ja hilojen välille sähköisen voiman ja saa kalvon värähtelemään. Sähköstaattiset kaiuttimet käyttävät korkeaa, jopa useiden tuhansien volttien jännitettä, ja audiosignaalin jännitettä vahvistetaan voimakkaasti audiomuuntajalla, jotta kaiutinta voi soittaa tavallisella vahvistimella. Sähköä johtavan liikkuvan kalvon paksuus on joitakin mikro­metrejä. Sähköstaattinen kaiutin on rakenteeltaan yleensä levymäinen, kapea ja korkea dipolikaiutin. Sitä muistuttavat rakenteeltaan ja äänenladultaan magnetostaattiset panelikaiuttimet. Dipolikaiuttimen etuna on, että kuuntelutila ei väritä ääntä kovin paljoa kaiuttimen suuren suuntaavuuden takia. Haittapuolena on se että dynamiikkaa kadotetaan sitä enemmän, mitä matalampaa taajuutta soitetaan, mutta jakosuotimella asiaa voi auttaa. Siksi rakenteeseen on toisinaan yhdistetty subwoofer tai bassokaiutin, jotta matalat taajuudet toistuvat paremmin. Äänenlaadultaan kaiutin on arvostettu. Sähköstaattisella periaatteella on toteutettu myös kuulokkeita. ==Katso myös== * Magnetostaattinen kaiutin * Hifi * Kotiteatteri * Subwoofer * PA-kaiutin ==Lähteet== ==Kirjallisuutta== * Luokka:Kaiuttimet‎
Vladislav Ravdonikas

Vladislav Josifovitš Ravdonikas (, 27. marraskuuta 1894 Tihvinä – 28. marraskuuta 1976 Leningrad, Neuvostoliitto) oli neuvostoliittolainen arkeologi ja historiantutkija. Vladislav Ravdonikas opiskeli Pietarin yliopiston historiallis-kielitieteellisessä tiedekunnassa ja työskenteli vuodesta 1928 lähtien Neuvostoliiton tiedeakatemian antropologian ja kansatieteen museossa (Kunstkamera) sekä tiedeakatemian aineellisen kulttuurin historian instituutissa. Vuodesta 1929 lähtien hän toimi myös Leningradin yliopiston opettajana ja vuodesta 1931 professorina. Vuosina 1936–1939 hän oli perustamansa yliopiston arkeologian laitoksen johtaja. Ravdonikas on tutkinut Luoteis-Venäjän kurgaanihautoja, Peurasaaren kalmistoa, muinaisvenäläistä Laatokankaupunkia sekä Äänisen ja Vienanmeren kalliopiirroksia. Vuonna 1934 hänestä tuli historian tohtori ja vuonna 1946 Neuvostoliiton tiedeakatemian kirjeenvaihtajajäsen sekä Norjan tiedeakatemian jäsen. ==Lähteet== Luokka:Neuvostoliittolaiset arkeologit Luokka:Neuvostoliittolaiset historioitsijat Luokka:Vuonna 1894 syntyneet Luokka:Vuonna 1976 kuolleet
The Vaccines

The Vaccines on vuonna 2010 perustettu brittiläinen indie rock -yhtye. Yhtye tunnetaan erityisesti sinkustaan Wreckin' Bar (Ra Ra Ra). Yhtye on myynyt kaikkiaan yli miljoona levyä maailmanlaajuisesti. ==Historia== Yhtyeen perusti Lontoossa 2010 neljä kaverusta. Cowan ja Young olivat esiintyneet yhdessä kesällä 2009. Yhtyeen ensimmäinen sinkku "Wreckin' Bar (Ra Ra Ra)" julkaistiin 2010 ensin demoversiona. Yhtye saikin pian levytyssopimuksen ja alkoi työstää ensimmäistä kokonaista studioalbumiaan. Yhtyeen debyyttialbumi nimeltään What Did You Expect From The Vaccines? julkaistiin 11. maaliskuuta 2011 Columbia- levy-yhtiön kautta. Albumi oli Britannian listoilla parhaimmillaan neljäs. Albumi sai hyvät arvostelut ja myikin hyvin. Yhtye julkaisi toisen studioalbuminsa Come of Agen 3. syyskuuta 2012. Albumilta on julkaistu singleinä kappaleet No Hope, Teenage Icon ja I Always Knew. Kolmas studioalbumi kantoi nimeä English Graffiti ja se julkaistiin Columbian kautta 25. toukokuuta 2015. Albumin suurimmaksi hitiksi nousi sen esikoissinkku Handsome. Yhtyeen seuraava studioalbumi Combat Sports tullaan julkaisemaan vuonna 2018. Albumi tulee olemaan ensimmäinen, jolla soittavat kiertuemuusikoista vuonna 2016 rumpali Pete Robertsonin erottua vakituisjäseniksi nostetut rumpali Yoann Intonti sekä kosketinsoittaja Timothy Lanham. ==Jäsenet== * Justin Young – kitara, laulu (2010–) * Arni Arnason – basso (2010–) * Freddie Cowan – kitara (2010–) * Yoann Intonti – rummut (2016–) * Timothy Lanham – koskettimet (2016–) === Entiset jäsenet === * Pete Robertson – rummut (2010–2016) == Diskografia == ===Studioalbumit=== * * * * * * Luokka:Brittiläiset yhtyeet Luokka:Brittiläiset indie rock -yhtyeet Luokka:Brittiläiset garage rock -yhtyeet
Ørsta-Voldan lentoasema

Ørsta-Voldan lentoasema sijaitsee Ørstan kunnassa, Møren ja Romsdalin läänissä, Norjassa. Se avattiin vuonna 1971. Lentokenttää käyttää Widerøe- lentoyhtiö. == Lähteet == == Aiheesta muualla == *Lentoaseman sivusto Luokka:Norjan lentoasemat Luokka:Ørsta Luokka:Møren ja Romsdalin läänin liikenne
Audiomuuntaja

Audiomuuntaja laite jota voi käyttää impedanssitasojen sovittamiseen muun muassa audio- ja radiotekniikassa. Lisäksi sillä voi tehdä galvaanisen erotuksen ja vaiheenkäännön. ==Katso myös== *Muuntaja Luokka:Muuntajat Luokka:Sähkömagnetismi en:Transformer_types#Audio_transformer
What Did You Expect from The Vaccines?

What Did You Expect from The Vaccines on brittiläisen indie rock -yhtyeen The Vaccinesin ensimmäinen pitkäsoittoalbumi, joka julkaistiin maaliskuussa 2011. Albumi menestyi kaupallisesti mainiosti. == Kappalelista == # # # # # # # # # # # === Japanin bonuskappaleet === # * # # # # # == Soittajat == * Justin Young – laulu, kitara * Freddie Cowan – kitara * Arni Arnason – bassokitara * Pete Robertson – rummut == Arvostelut == * Allmusic: Allmusic review * The Daily Telegraph: The Daily Telegraph review * Soundi: == Lähteet == == Aiheesta muualla == * What Did You Expect from The Vaccines discogs.com -sivustolla Luokka:The Vaccinesin albumit Luokka:Vuoden 2011 esikoisalbumit
Magnit

Magnit () on Venäjän suurimpiin kuuluvaa vähittäiskauppaketjua hallitseva pörssiyhtiö ja ketjun vähittäiskauppojen nimi. Vuoden 2011 lopussa ketjuun kuului yhteensä 5 309 myymälää. Tämä sisälsi 5 006 elintarvikekauppaa, 93 hypermarkettia ja 210 kosmetiikkamyymälää. Yritys oli kovassa kasvussa; myymälöistä 1 254 avattiin vasta vuoden 2011 aikana. Yhtiön pääkonttori sijaitsee Venäjän eteläosissa Krasnodarissa. Yhtiön osake on noteerattu sekä Moskovan (MICEX-RTS: MICEX Index, RTS Index) että Lontoon arvopaperipörssissä (LSE). Yhtiön mukaan vähittäiskaupan ketjuuntuminen on Venäjän vähittäiskaupassa esimerkiksi Euroopan yhteisöön verrattuna vielä melko vähäistä. Suurimpina kilpailijoinaan Magnit pitää muun muassa ranskalaislähtöisen Auchan-ketjun suurmyymälöitä, Diksi- yhtymän eri kauppaketjuja, Lenta-hypermarketteja, saksalaisen Metro AG:n myymälöitä (muun muassa METRO Cash & Carry -liikkeet), O'KEY-yhtymän myymälöitä (O'KEY Express- supermarketit ja O'KEY-hypermarketit) ja X5-myymäläketjua. RIAraitingin sadan venäläisen suuryritysten vuoden 2014 vertailussa yhtymä sijoittui markkina- arvoltaan kahdeksanneksi (8. suurin). Yhtiön arvoksi arvioitiin 869,0 miljardia ruplaa vuoden 2013 lopussa (+90,2 % edellisvuoteen). == Lähteet == ==Aiheesta muualla== *Magnit Q1 Net Profit Soars 167% to $158 Mln (rian.ru) Luokka:MOEX Index Luokka:RTS Index Luokka:Venäläiset pörssiyhtiöt Luokka:Venäläiset kauppaketjut
Roikonkoski

Roikonkoski () on taajama ja rautatieasema Karjalan tasavallan Suojärven piirin Loimolan kunnassa. Se sijaitsee Uuksunjoen varrella 16 kilometriä Loimolasta lounaaseen. Taajamassa on 752 asukasta (vuonna 2009). Roikonkoskella toimii kivilouhimo ja metsänhoitoalueen konttori. Palveluihin kuuluu keskikoulu, kulttuuritalo ja poliklinikka. Ennen sotia Roikonkoski kuului Suistamon kuntaan. ==Lähteet== Luokka:Suistamon kylät Luokka:Suojärven piirin asutut paikat
Molden lentoasema

Molden lentoasema sijaitsee Moldessa, Møren ja Romsdalin läänissä, Norjassa. Se avattiin vuonna 1972. Se sijaitsee noin viiden kilometrin päässä Molden keskustasta. == Lähteet == == Aiheesta muualla == *Lentoaseman sivusto Luokka:Norjan lentoasemat Luokka:Molde Luokka:Møren ja Romsdalin läänin liikenne
Suomen Yrityskummit

Suomen Yrityskummit ry on suomalainen mentorointiverkosto jonka toiminta perustuu vapaaehtoisuuteen. Yrityskummit tarjoavat mentorointia Pk- yrittäjille. Yrityskummien toiminnan aloittivat vuonna 1994 Asikkalassa kunnan kesäasukkaat. Yrityskummit ry aloitti toimintansa virallisesti 1.1.2001 jatkaakseen Suomen Kuntaliiton neljävuotisen Yrityskummiprojektin toimintaa. Yhdistyksen nimi muuttui vuonna 2007 Suomen Yrityskummit ry:ksi. Yhdistyksen jäseninä on yli 1200 yrityskummia ja lisäksi yrityksiä, kuntia, seudullisia elinkeinoyhtiöitä, järjestöjä ja yhdistyksiä. Yrityskummit auttavat vuosittain yli tuhatta pk-yritystä. Pääkaupunkiseudulla toimii Pääkaupunkiseudun Yrityskummit ry. Yrityskummeja - mentorit on noin 70. Yrityskummi – mentori on yrittäjän sparraaja, vertaistuki ja mentori joka tarkastelee asioita ulkopuolelta. Yrityskummit toimivat yrittäjien tukena liiketoiminnan elinkaaren eri vaiheessa. Hän on yrittäjän keskustelukumppani ideoiden kehittelyssä. Yrityskummi tekee kysymyksiä, verkostoituu ja tarjoaa välineet ratkaisujen löytämiseen. Yrityskummit ovat kokeneita yrittäjiä, yritysjohtajia ja asiantuntijoita, jotka antavat tukea, tietojaan, kokemustaan, osaamistaan, vertaistukea ja aikaansa yrittäjien, yritysten liiketoiminnan kehittämiseen sekä toimivat eri tavoin yrittäjyyden edistämiseksi. Yrityskummi voi toimia tukena omistajan- tai sukupolvenvaihdostilanteissa. == Aiheesta muualla == * Suomen Yrityskummit ry Kotisivut * Pääkaupunkiseudun Yrityskummit ry Kotisivut Luokka:Suomalaiset yrittäjäjärjestöt Luokka:Elinkeinoelämän järjestöt
Furrer

Furrer on muun muassa seuraavien henkilöiden sukunimi: * Beat Furrer (s. 1954), sveitsiläinen säveltäjä * Jonas Furrer (1805–1861), Sveitsin liittopresidentti * Otto Furrer (1909–1951), sveitsiläinen alppihiihtäjä ja sotilaspartiohiihtäjä * Philippe Furrer (s. 1985), sveitsiläinen jääkiekkoilija
Schell

Schell on muun muassa seuraavien henkilöiden sukunimi: * Anna Schell (s. 1993), saksalainen vapaapainija * Catherine Schell (s. 1944), unkarilainen näyttelijä * Harry Schell (1921–1960), yhdysvaltalainen autourheilija * Lucy O'Reilly Schell (1896–1952), yhdysvaltalainen kilpa-autoilija, tallinomistaja ja liikenainen * Maria Schell (1926–2006), itävaltalainen näyttelijä * Maximilian Schell (1930–2014), itävaltalainen näyttelijä * Ronnie Schell (s. 1931), yhdysvaltalainen näyttelijä, koomikko ja ääninäyttelijä * Sue Schell (s. 1950), sveitsiläinen laulaja, Peter, Sue & Marc -trion jäsen.
Hattuhylly

Hattuhylly voi tarkoittaa seuraavia: * naulakon yhteydessä oleva hylly * auton takaosassa oleva levymäinen rakenne * koronapelissä olevan alueen nimi.
Naulakko

Naulakko on rakenne, johon ripustetaan vaatteita, esimerkiksi takkeja. Naulakoita on lattialle asetettavia sekä seinään kiinnitettäviä malleja. Yksinkertaisimmillaan naulakko on rivi lautaan kiinnitettyjä koukkuja. Seinänaulakon rakenteeseen kuuluu usein myös hattuhylly. ==Historiaa== Vaatenaulakon syntyhistoria ei ole kovin hyvin tiedossa. Ennen korkeiden vaatekaappien ja vaateripustimien keksimistä vaatteet säilytettiin yleensä taiteltuina arkuissa. Usein märkien päällysvaatteiden kuivattaminen ja säilyttäminen jossain ulko-oven lähellä oli kuitenkin ratkaistava jotenkin, ja parhaiten ne kuivuivat riippuessaan koukusta tai muusta ulokkeesta. Niinpä vähitellen alkoi muodostua käytännöksi kiinnittää ulko-oven läheiseen sisäseinään nauloja tai koukkuja takkeja varten, ja niiden yläpuolelle hyllyjä päähineitä varten. Vapaasti lattialla seisovat, siirreltävät naulakkopylväät (joista käytetään ainakin nimityksiä pystynaulakko, jalkanaulakko ja pylväsnaulakko) voitiin tuoda eteiseen, kun oli tulossa paljon vieraita, ja muulloin pitää varastossa. Naulakkopylväs tai muu lattialla seisova naulakkotyyppi on nykyäänkin kätevä, mikäli vapaata seinätilaa ei ole tai seinäpintaan ei voi tehdä kiinnityksiä. Kuuluisimpia pystynaulakoita on Michael Thonet’n hienoon wieniläiskahvilaan suunnittelema, taivutetusta puusta valmistettu Cafe Daum, jonka alaosassa on rengas sateenvarjojen säilytykseen. ==Katso myös== *Vaateripustin ==Lähteet== == Aiheesta muualla == Luokka:Säilytyskalusteet
Meimi Sevander

Meimi Sevander (, ; 23. heinäkuuta 1923 Brule, Wisconsin – 22. huhtikuuta 2003 Uumaja) oli petroskoilainen opettaja ja kirjailija. Syntyperältään amerikansuomalaisen Meimi Sevanderin perhe muutti Neuvostoliittoon vuonna 1934. Hänen isänsä Oscar Corgan menehtyi Stalinin vainoissa vuonna 1937.. Meimi valmistui vuonna 1948 Karjalais-suomalaisen SNT:n ja vuonna 1953 Leningradin pedagogisesta instituutista englannin kielen opettajaksi. Hän työskenteli opettajana aluksi koulussa ja vuosina 1955–1989 Karjalan pedagogisessa instituutissa. Vuosina 1962–1972 hän toimi instituutin englannin kielen laitoksen johtajana ja vuosina 1965–1967 ja 1972–1985 vieraiden kielten tiedekunnan dekaanina. Vuonna 1970 Sevander sai dosentin arvon. Hän on laatinut suomen kielen aapisen ja oppikirjan sekä englannin kielen didaktisia apuneuvoja. Sevander toimi aktiivisesti Neuvostoliitto–Suomi-ystävyysseurassa sekä Petroskoin ystävyyskaupunkitoiminnassa varsinkin Duluthin kaupungin kanssa. Vuonna 1992 hän muutti asumaan Wisconsiniin. Hän on kirjoittanut useita Neuvostoliittoon muuttaneiden amerikansuomalaisten kohtaloita käsitteleviä teoksia. Hänen puolisonsa oli Kuuno Sevanderin poika Milton. ==Teoksia== * & Laurie Hertzel: They took my father: a story of idealism and betrayal. Duluth, Minn.: Pfeifer-Hamilton, 1992? * Red exodus: Finnish- American emigration to Russia. S.l.: OSCAT, 1993. * Of Soviet bondage: sequel to ”Red exodus”. Duluth, Minn.: OSCAT: Brooks Anderson, distr., cop. 1996. * Vaeltajat. Turku: Siirtolaisuusinstituutti, 2000. ==Lähteet== Luokka:Amerikansuomalaiset henkilöt Luokka:Opettajat Luokka:Venäläiset kirjailijat Luokka:Yhdysvaltalaiset kirjailijat Luokka:Vuonna 1923 syntyneet Luokka:Vuonna 2003 kuolleet
Gyltö

Gyltö on saari entisessä Korppoon kunnassa nykyisen Paraisten kaupungin alueella. Se oli pitkään Puolustusvoimien linnakkeena. Gyltössä toimi Turun rannikkopatteristo (TurRPsto) vuoteen 2007. Saaressa oli myös alokaskoulutusta 1960-luvun lopulta silloisen Turun Rannikkotykistörykmentin koulutuspatterissa. ==Nykyhetket== Nykyisin saarella toimii automatisoitu Korppoon merivalvontakeskus. ==Lähteet== Luokka:Suomen rannikkolinnakkeet Luokka:Paraisten saaret Luokka:Korppoo
Come of Age

Come of Age on indie rock -yhtye The Vaccinesin toinen pitkäsoittoalbumi. Albumi julkaistiin 3. syyskuuta 2012. Albumilta on julkaistu singleinä kappaleet No Hope ja Teenage Icon. == Kappaleet == # # # # # # # # # # # === Japanin bonuskappaleet === # * # === Deluxe Edition === # * # # === Deluxe Edition Live at Brighton Bonus CD === # # # # # # # # # # # # # # # # # == Kokoonpano == * Justin Young – laulu, kitara * Arni Arnason – basso * Freddie Cowan – kitara * Pete Robertson – rummut == Arvostelut == * AllMusic: AllMusic review * Desibeli.net: * The Guardian: The Guardian: Album review == Aiheesta muualla == * Come of Age discogs.com -sivustolla == Lähteet == Luokka:Vuoden 2012 albumit Luokka:The Vaccinesin albumit
Ratapyöräilyn maailmanmestaruuskilpailut 2012

Ratapyöräilyn maailmanmestaruuskilpailut 2012 järjestettiin Hisense Arenalla Melbournessa, Australiassa 4.–8. huhtikuuta 2012. Kilpailujen ohjelmassa oli kymmenen lajia miehille ja yhdeksän naisille. == Mitalistit == Lähde: tissottiming === Naiset === Laji: Kultaa Tulos Hopeaa Tulos Pronssia Tulos Eräajo Victoria Pendleton Simona Krupeckaitė Anna Meares 500 m aika-ajo Anna Meares 33,010 (ME) Miriam Welte 33,626 Jessica Varnish 33,999 Henkilökohtainen takaa-ajo (3 000 m) Alison Shanks 3.30,199 Wendy Houvenaghel 3.32,340 Ashlee Ankudinoff 3.33,593 Joukkuetakaa-ajo (3 000 m) Laura Trott Joanna Rowsell Danielle King 3.15,720 (ME) Annette Edmondson Melissa Hoskins Josephine Tomic 3.16,943 Tara Whitten Jasmin Glaesser Gillian Carleton 3.19,529 Joukkuesprintti Miriam Welte Kristina Vogel 32,549 (ME) Kaarle McCulloch Anna Meares 32,597 Gong Jinjie Guo Shuang 32,870 Keirin Anna Meares Jekaterina Gnidenko Kristina Vogel Linja- ajo (10 km) Katarzyna Pawłowska Melissa Hoskins Kelly Druyts Pisteajo (25 km) Anastasija Tšulkowa 31 Jasmin Glaesser 28 Caroline Ryan 24 Omnium Laura Trott 28 Annette Edmondson 31 Sarah Hammer 36 === Miehet === Laji: Kultaa Tulos Hopeaa Tulos Pronssia Tulos Eräajo Grégory Baugé Jason Kenny Chris Hoy 1 km aika-ajo Stefan Nimke 1.00,082 Michaël D'Almeida 1.00,509 Simon Van Velthooven 1.00,543 Henkilökohtainen takaa-ajo (4 000 m) Michael Hepburn 4.15,839 Jack Bobridge 4.16,313 Westley Gough 4.16,945 Joukkuetakaa-ajo (4 000 m) Steven Burke Edward Clancy Peter Kennaugh Geraint Thomas Andrew TennantTennant ajoi karsintakilpailussa Burken sijaan 3.53,295 (ME) Jack Bobridge Michael Hepburn Glenn O'Shea Rohan Dennis 3.53,401 Aaron Gate Sam Bewley Westley Gough Marc Ryan 3.57,592 Joukkuesprintti Shane Perkins Matthew Glaetzer Scott Sunderland 43,266 Grégory Baugé Kévin Sireau Michaël D'Almeida 43,267 Ethan Mitchell Sam Webster Edward Dawkins 43,812 Keirin Chris Hoy Maximilian Levy Jason Kenny Linja-ajo (15 km) Ben Swift Nolan Hoffman Wim Stroetinga Pisteajo (40 km) Cameron Meyer 33 Ben Swift 32 Kenny De Ketele 30 Pariajo (50 km) Kenny De Ketele Gijs Van Hoecke 24 Ben Swift Geraint Thomas 18 Leigh Howard Cameron Meyer 11 Omnium Glenn O'Shea 22 Zachary Bell 28 Lasse Norman Hansen 29 == Lähteet == Luokka:Ratapyöräilyn maailmanmestaruuskilpailut Luokka:Melbournen urheilu Luokka:Pyöräilykausi 2012 Luokka:Australian pyöräily
Peltoaivi

Peltoaivi, joskus myös Peltotunturi (, ) on tunturi Inarissa Muotkatunturin erämaa-alueella. Sen korkeus on 567,6 metriä merenpinnan yläpuolella. Se on suosittu vaelluskohde ja sijaitsee alueen suurimman järven, Peltojärven, pohjoispuolella. Tunturin itärinne kohoaa suoraan järvestä jyrkkänä pahtana. Länsirinne Alemman Honkavuoman puolella on loivaa ja helppokulkuista. Peltotunturin massiiviin kuuluu useita huippuja. Matkaa Karigasniemen tieltä tunturille on 15 km. ==Lähteet== Luokka:Inarin tunturit
Elina Wallin

__NOTOC__ Elina Wallin (s. 11. joulukuuta 1980 Pori) on suomalainen murrekirjailija ja -pakinoitsija, juontaja ja esiintyjä. Porin murteella kirjoittava Wallin on kirjoittanut murrepakinoita sekä julkaissut murreteoksia, äänikirjan sekä toimittanut kaksi yhdistyskirjaa. Hän toimii lisäksi juontajana erilaisissa tilaisuuksissa ja koordinoi Kirvatsin jytä -musiikkitapahtumaa. Wallin tunnetaan Porin seudulla vahvana kotikaupunkinsa rakastajana ja tuntijana. Lisäksi Wallin on auktorisoitu kaupunkiopas. Vuonna 2008 Wallin voitti Satakunnan Viikko -kaupunkilehden kirjoituskilpailun tekstillään Mu Porini. Se aloitti hänen julkisen uransa. Vuotta myöhemmin hän aloitti Satakunnan Kansan kolumnistina ja näistä kirjoituksista on koostettu kaksi hänen ensimmäistä murreteostaan, Onnepotkui ja Mansikkapaikka. Hänen teoksiaan on myyty yli 10 000 kappaletta. Wallin valittiin Positiivisimmaksi porilaiseksi vuonna 2014. Vuonna 2011 Wallin sijoittui toiseksi Murteella puhumisen SM-kilpailuissa. Hän on julkaissut punk-yhtye The Tarjasin kanssa singlen, joka sisältää viisi Wallinin tarinaa sekä tehnyt yhteistyötä murrerunoilija Heli Laaksosen kanssa. == Teokset == * * * * * * * * * * == Lähteet == == Aiheesta lisää == * Elina Wallinin kotisivut * Ylen uutiset aiheesta Luokka:Suomalaiset murrekirjailijat Luokka:Pakinoitsijat Luokka:Vuonna 1980 syntyneet Luokka:Elävät henkilöt